Til at begynde med krævede DSB penge for togbilletten, selvom det ikke var muligt at benytte sit rejsekort som betaling på grund af nedbrud. De ændrede dog senere holdning, og det blev dermed gratis at rejse med tog. Nu har man ved DSB bestemt, at dem, der måtte betale for en alternativ billet til toget, inden det blev gratis, kan få pengene retur. - Man får sine penge refunderet, hvis man har rejsekort og har fulgt det første råd med at købe billet, siger DSB's trafikinformationschef Tony Bispeskov til DR Nyheder. For at få beløbet refunderet skal vi gå via DSB's kundecenter og kunne dokumentere, at man har et rejsekort og har købt en anden billet. Rejsekortet kan igen benyttes fra klokken 15 fredag i togene og i næsten alle busforbindelser.

Referat:
Dem, der måtte betale for alternativ billet fredag morgen, kan få pengene retur. Rejsekortet kan igen benyttes fra klokken 15 fredag.